చెన్నై: చెన్నైలో జరిగిన ఘోర రోడ్డు ప్రమాదంలో ప్రొఫెషనల్ కారు రేసర్ అశ్విన్ సుందర్, ఆయన భార్య నివేదిత సజీవ దహనమయ్యారు. శనివారం తెల్లవారు జామున  వారు ప్రయాణిస్తున్న బీఎండబ్ల్యూ కారు సంతోమ్ హైస్కూల్ వద్ద రోడ్డుపక్కన చెట్టును ఢీకొనడంతో ఈ ప్రమాదం జరిగినట్టు పోలీసులు వెల్లడించారు. చెట్టుకు, గోడకు మధ్య కారు ఇరుక్కుపోవడంతో కారు డోర్లు తెరుచులేదు. దీంతో అశ్విన్ దంపతులు కారులోపలే చిక్కుబడిపోయారు. ఉన్నట్టుండి కారులో మంటలు చెలరేగడంతో ఇద్దరూ సజీవ దహనమయ్యారు. ఘటనా సమయంలో అశ్వినే కారు నడుపుతున్నారు. ఆయన భార్య నివేదిత ఓ ప్రయివేటు ఆస్పత్రిలో డాక్టర్గా పనిచేస్తున్నారు. కారు మంటల్లో చిక్కుకోవడం చూసిన స్థానికులు చెన్నై సిటీ పోలీస్ కంట్రోల్ రూమ్కి సమాచారం ఇచ్చారు. వెంటనే అగ్నిమాపక దళంతో పాటు మైలాపూర్ నుంచి సహాయక బృందాలు అక్కడికి చేరుకున్నాయి. అయితే అప్పటికే అరగంటకు పైగా వారు మంటల్లోనే చిక్కుకోవడంతో దారుణం జరిగిపోయింది. పోలీసులు కారు పగలగొట్టి మృతదేహాలను బయటికి తీశారు. పోస్టుమార్టం నిమిత్తం రోయపెట్టా ప్రభుత్వ ఆస్పత్రికి తరలించారు. తొలుత పోలీసులు ఈ దంపతులను గుర్తుపట్టలేకపోయినప్పటికీ... కారు రిజిస్ట్రేషన్ నెంబర్ ఆధారంగా వారిని గుర్తించారు. ఓ స్నేహితుడి ఇంటికి వెళ్లిన వీరు... తిరుగుప్రయాణంలో ఉండగా ప్రమాదం జరిగినట్టు సమాచారం.
chennai: chennailo jarigina ghora roddu pramaadamlo professional kaaru resar ashwin sundar, aayana bharya nivedita sajeeva dahanamayyaru. sanivaaram tellavaaru jaamuna  vaaru prayaanistunna baendablue kaaru santom haiscool vadda roddupakkana chettunu dheekonadamtho ee pramaadam jariginattu poliisulu velladinchaaru. chettuku, godaku madhya kaaru irukkupovadamto kaaru dorlu teruchuledu. deentho ashwin dampatulu kaarulopale chikkubadipoyaru. unnattundi kaarulo mantalu chelaregadamto iddaruu sajeeva dahanamayyaru. ghatana samayamlo ashwine kaaru naduputunnaru. aayana bharya nivedita oo prayivetu aaspatrilo dactorga panichestunnaaru. kaaru mantallo chikkukovadam chusina sthaanikulu chennai city polies control roomki samacharam icharu. ventane agnimapaka dalamto paatu mylapur nunchi sahayaka brundaalu akkadiki cherukunnayi. ayithe appatike aragantaku paiga vaaru mantallone chikkukovadamto daarunam jarigipoyindi. poliisulu kaaru pagalagotti mrutadehaalanu bayatiki teesaaru. postumartam nimittam royapetta prabhutva aaspatriki taralinchaaru. toluta poliisulu ee dampatulanu gurthupattalekapoyinapa... kaaru resistration nembar aadhaaramgaa vaarini gurtinchaaru. oo snehitudi intiki vellina veeru... tiruguprayaanamlo undagaa pramaadam jariginattu samacharam.